สวัสดีค่ะ คือมีอาการปวดหัวและหัวใจเต้นเร็ว หลังจากที่ทานปลาทอดแดดเดียวไป ตอนแรกคิดว่าเป็นไมเกรน แต่เมื่อเช้าหลังจากที่ทานข้าวกับปลาทอดแดดเดียวเข้าไปก็มีอาการปวดหัว และหัวใจเต้นเร็วเหมือนกับเมื่อวันพฤหัสที่ผ่านมาซึ่งทานข้าวกับปลาทอดแดดเดียวไปเหมือนกันเลยค่ะ อยากถามคุณว่ามันเกิดจากอะไรคะ
สวัสดีค่ะ อาการปวดศีรษะนั้น ไม่น่าจะสัมพันธ์กับการรับประทานอาหารใดๆดังที่กล่าวมาค่ะ อาจมีสาเหตุที่พบได้บ่อยๆเช่นกล้ามเนื้อรอบศีรษะมีการตึงตัว อาจเกิดจากการใช้งาน หรือใช้สายตามากๆระหว่างวัน พอพักแล้วมักจะดีขึ้น อาการปวดไมเกรนมักปวดข้างเดียว รุนแรงกว่าปวดจากการกล้ามเนื้อตึง อาจมีอาการตาพร่า สู้แสงไม่ได้ คลื่นไส้เยอะ สาเหตุอันตรายเช่นสาเหตุจากในสมองนั้น อาจจะทำให้ปวดมากขึ้นเรื่อยๆ มีอาเจียนพุ่ง เป็นต้นดังนั้นเบื้องต้น แนะนำการพักผ่อนให้เพียงพอ งดการใช้สายตาเพ่งอะไรนานๆ รับประทานยาแก้ปวดได้เบื้องต้นหากอาการยังเป็นเรื้อรัง หรือเป็นมากขึ้นเรื่อยๆ คลื่นไส้ อาเจียน ใจสั่นมาก ควรรีบไปพบแพทย์